Harryho Meghan sa pripravuje na vstup do kráľovskej rodiny
"Boli to krásne roky plné dobrodružstva, ktoré som si s vami nesmierne užívala. Teraz ale nastal čas povedať zbohom. Naplnili ste moje dni svetlom, láskou a skutočnou radosťou," napísala dojemný odkaz.
Dodala, že nikdy nezabudne, čo pre ňu všetci urobili. Za všetko poďakovala. Priamo sa ale nevyjadrila, čo ju k zrušeniu blogu viedlo. Nedávno sa začala venovať charite a všetky voľné chvíle trávi s milovaným princom. Je jasné, že v budúcnosti na žiaden súkromný blog čas nebude mať.
Šepká sa, že Harry v blízkej budúcnosti požiada herečku o ruku. Pravdepodobne mu bude robiť doprovod aj na svadbe sestry jeho švagrinej. Pippa Middleton už čoskoro povie svoje áno britskému miliardárovi.
Zdroj: Hello Magazine